Jyväskylä JK

Algusaastad 1923–1992

JJK eelkäija Jyväskylän Palloilijat (JyP) asutati 1923. aasta detsembris. Lisaks jalgpallile oli JyP-il ka pesapalli ja jääpalli meeskonnad. JJK esimene jalgpallimängu võitis Mikkelin Kilpaveikot tulemusega 2:3. Algusaastatel mängis JyP jalgpalli harva ja tavaliselt tegid lihtsalt tööd mängu tutvustamisega linnale. JyP alustas osalemist jalgpalliliigades aastal 1928, kui nad kaotasid regionaalliiga kvalifikatsiooni mängus Savole. 1939 kvalifitseerus JyP esmakordselt Soome jalgpalliliigasse ja hakkas mängima teisel liigatasandil. 
Siiski, teine maailmasõda peatas meeskonna paljutõotava arengu. 1941 mängis JyP Harju staadionil sõprusmängu Saksa sõjaväe meeskonnaga, mida oli jälgima tulnud 6000 pealtvaatajat.
Järgmistel aastatel mängis JyP Soome madalamates liigades, 3.–6. liigas, ning 1976 suutis JyP tõusta Kakkoneni (kolmas tasand). Järgmisel aastal loodi jalgpalli meeskonna jaoks uus organisatsioon. Uue meeskonna nimeks sai JYP-77. 1980-ndate alguses mängis JyP-77 mõne aasta Soome esimeses divisjonis. Kuid 1992 langes meeskond tagasi Kolmoneni (neljas tasand).

Uus JJK 1992–2006

1992. aasta sügisel otsustasid Jyväskylä jalgpallitreenerid Jyväskylä jalgpall vajab uuendusi. JyP-77 ühines JyPK-ga (Jyväskylän Pallokerho) mis moodustas uue meeskonna JJK (Jyväskylän Jalkapalloklubi). Juba esimese hooaeg oli JJK-le edukas kui 1993 tõusti Kakkoneni. 1994 oli JJK liigatipist kaugel, kuigi nende mängija Mika Väyrynen tuli 22 väravaga liiga parimaks väravakütiks. 1995 võitis JJK üleminekumängud KPT-85 vastu ja tõusis Ykköneni.
Ykkönenis mängis JJK tugevalt eriti kodus, kus nad kaotasid vaid ühe kohtumise. Ville Priha ja Sükrü Uzuner olid meeskonna juhtivad kangelased. Lisaks leidis ka publik tee Harjule ja mängus Kuusysi Lahtiga oli juba 2547 pealtvaatajat.
1997. aasta hooaeg lõppes katastroofiliselt. Kuigi meeskond oli uute hooaega palju investeerinud, langeti tagasi Kakkoneni. JJK ei suutnud järgmisel hooajal tagasi tõusta. Kui JJK Juuniorid tõusid 2000 samuti Kakkoneni, algasid uued reformid. Meeskonna uueks nimeks sai JJK Jyväskylä. Siiski, JJK ei suutnud tagasi Ykköneni tõusta.
Aastatel 2000–2006 kaotas meeskond palju andekaid noormängijaid (sh Jukka Sinisalo, Touko Tumanto, Mikko Manninen) kõrgemal tasemel mängivatele meeskondadele.

Mustast august tippu 2006–2011

Kesk-Soomet nimetati ebaedukate kümnendite tõttu Soome jalgpalli mustaks auguks. Jyväskylä oli ainuke Soome suurlinn, millel puudus jalgpalliklubi kõrgemais liigas. 2006 tuli Ville Priha tagasi oma kodulinna – seekord juba treenerina. Uus treener koos oma meeskonnaga (sh Lassi Lehtonen, Jussi Hakasalo ja noor andekas ründaja Tommi Kari) lõpetasid hooaja tõusuga tagasi Ykköneni.
Enne 2007. aasta hooaega tugevnes JJK kaitsemängijaga Jukka Sinisaloga, kes tuli tagasi Turu Interist, poolkaitsja Matti Lähitie ja ründaja Babatunde Wusu tulid Mikkelist. Meeskond lõpetas hooaja kolmanda kohaga. Meeskond sai tugevamaks, kui liitusid Markus Paija, Mika Lahtinen, Anssi Viren ja Ady. Meeskonna kangelane Babatunde Wusu lõi värava viimases mängus PS Kemiiga ja klubi kindlustas Jyväskylä ajaloolise momendi – tõus Veikkausliigasse.
Esimene hooaeg kõrgliigas 2009 ei olnud JJK jaoks kerge, isegi kui Jukka-Pekka Tuomanen Jarost ja Christian Sund liitusid meeskonnaga. JJK jäi liigasse püsima pärast üleminekumängude võitu. Siiski, keskmine pealtvaatajate arv (3238 mängu kohta) oli liiga arvestuses paremuselt kolmas.
2010 ei olnud kergem, kuid 2011 JJK oli juba parem. Meeskond lõpetas liigas 3. kohal ning tähistas oma ajaloo esimest medalit Soome Veikkausliigas. See tähendas ka seda, et 2012 mängis JJK esimest korda oma ajaloo jooksul UEFA Euroopa Liigas.